Оқушылардың рухани- адамгершілік құндылықтарын қалыптастыруда мұғалімнің әдіс -тәсілдері

Зейнуллина Жаннат Сериковна

«Үшағаш негізгі орта мектебі» коммуналдық мемлекеттік мекемесі

Бастауыш сынып мұғалімі

БҚО, Қаратөбе ауданы, zieinullina78@mail.ru

Аңдатпа

Бұл мақалада рухани-адамгершілік құндылықтардың ізгілік ретіндегі мәні ашылып, олардың ұрпақ тәрбиесіндегі орны туралы айтылады.Ұлттық болмысымызды нығайтып, оны ұрпақтан-ұрпаққа мұра ету. Ұлттық болмыстың өзі біздің ежелден келе жатқан қазақы салт-дәстүрлерімізден, мәдениетімізден, барлық рухани құндылықтарымыздан орын алады.

Түйін сөздер: құндылық, руханилық, ұлтжандылық, ізгілік, сана, мұра.

Аннотация

Статья раскрывает сущность духовно-нравственных ценностей как добродетелей и их роль в воспитании будущих поколений,укреплении нашей национальной идентичности и передаче ее из поколение.

Ключевые слова: ценнность, духовность, патриотизм, добро, сознание, наследие.

Annotation

This article reveals the essence of spiritual and moral values as virtues and their role in the upbringing of future generations. Strengthening our national identity and passing it on from generation to generation.

Keywords: value, spirituality, patriotism, goodness, consciousness, heritage.

Жеке тұлғаның рухани дамуы тұлғаның әлеуеттік, адамгершілік құндылықтарының дамуы болып табылады. Руханилық жалпы адамзаттық, адамгершілік құндылықтарға бағатталғандықтан оның мазмұнын сүйіспеншілік, жауапкершілік, шыншылдық, қайырымдылық, мейірімділік және т.б. құрайды.

Жалпы «Адам-Қоғам», «Адам-Әлем» қарым-қатынастары адамның дүниеге көзқарасының ғылыми ұстанымдарға негізделетіндігін көрсетеді. Өйткені,әлемді рухани адамгершілікпен игеру процесі барысында адам болмысты өз құндылықтары негізінде қарастырады.ХХІ ғасыр табалдырығын еркін аттаған азат ұрпаққа тәлім –тәрбие мен берудегі басым бағыттарды айқындап, ұлттық сананы қалыптастыру көкейкесті мәселелердің бірі болып отырғаны анық.Сондықтан келешек ұрпақты ұлттық, халықтық тұрғыдан тәрбиелеу қажет. Жас ұрпаққа ұлттық тәрбие берудің негізгі идеялары еліміздің Президенті Н:Ә:Назарбаевтың «Қазақстан-2030» халыққа жолдауында былай деп жазылған: « Толық өркениетті ел болу үшін алдымен өз мәдениетімізді,өз тарихымызды бойымызға сіңіріп, соден кейін өзге дүниені игеруге ұмтылғанымыз жөн»

Олай болса,басты мақсат-жас ұрпақты ұлттық игіліктер мен адамзаттық құндылықтар, рухани-мәдени мұралар сабақтастығын сақтай отырып тәрбиелеу.

 Рухани –адамгершілік құндылықтар қалыптасқан тұлға тәрбиелеу үшін;

-оқушылардың ұлттық сана- сезімін қалыптастыру,

-жас ұрпақ санасына туған халқына деген құрмет, сүйіспеншілік,

- мақтаныш сезімдерін ұялату, ұлттық рухын тәрбиелеу

 -ана тілі мен дінін, оның тарихын,мәдениетін, өнерін, салт-дәстүрін,

-рухани-мәдени мұраларды қастерлеу,

-жас ұрпақ бойында жанашырлық, сенімділік, намысшылдық тәрізді ұлттық мінездерін қалыптастыру сияқты міндеттерді орындағанда ғана басты мақсатқа жетеміз.

Бала бойындағы ұлттық тәрбиені сіңірудің көздері фольклор, халық ауыз әдебиеті,ұлттық әдебиет, ідет-ғұрып,салт-дәстүр, ұлағатты қағидалар,шешендік сөздер, өнеге-өсиеті бар мақал-мәтелдер, туған топырағымызда дүниеге келген ойшыл ғұламаларымыздың еңбектеріндегі тәрбие қағидалары болып табылады.

 Келе жатқан ғаламдану кезеңінде ұлттық құндылықтарымыз бен бай тілімізді келер ұрпаққа жеткізуде мектептің рөлімен ұстаздар қауымының алар орны ерекше.Баланың бойына ұлттық құндылықтардың нәрін сеуіп,азамат қылып тәрбиелейтін ұстаз.Сондықтан да ұстаз білімді де білікті болу керек. |1| Бастауыш сыныптарда ойын түрінде, сахналау түрінде,іштей елестету, тыныштық сәтінде әр жеке тұлғаға ішкі әлемін түсінуге мүмкіндік беріледі. Сабақта орындалатын әдіс тәсілдерде , біріншіден оқушыға еркіндік беріледі. Ол өзін-өзі ұстауға үйренеді, пікірі дұрыс, бұрыстығын түсінеді. Пікірталас кезінде барлық қабылданады,құрметтеледі. Мәтінді талдау арқылы көзделген мақсатқа жету, көптеген әдіс –тәсілдер арқылы жүзеге асырады./2/ Мектепте бастауыш сыныптан бастап оқушыларға мақал-мәтел, жұмбақ,жаңылтпаш, жыр жаттатып, ертегіні нақышына келтіріп баяндауды үйретіп, рухани құндылықты бойына сіңіреміз. Жастайынан осыларды естіп, ұлттық бұлақтан сусындап нәр алған бала ешқашан да ұлттық келбетін жоймайды. Адамзат қоғамының қай кезеңінде болмасын ізгілік мәселесі өзектілік танытып келген. Тарихқа көз жіберсек, гумандылық қасиет пен қарым-қатынас адам баласы қоғамының және жалпы адамзаттық құндылықтың ең негізгі бастауы ретінде адаммен бірге дамып келе жатқаны белгілі. Рух-адам бойындағы өзек, ал руханилық- осы өзектің құрылымы болса, адамгершілік дегеніміз-ізгі қасиеттер жиынтығы. Жеке тұлғаның рухани дамуы тұлғаның әлеуеттік, адамгершілік құндылықтарға бағытталғандықтан онық мазмұнын сүйіспеншілі, жауапкершілік, шыншылдық, қайырымдылық, мейірімділік және т.б. құрайды. Өскелең ұрпақ бойына рухани-адамгершілікті сіңіру, адами құндылықтарды бойға дарыту, сананы жаңғырту арқылы әлем таныған азамат тәрбиелеу, жеке тұлға қалыптастыру басты-мұрат. Жаһандану дәуірінде ешкімге есе бермейтін «Мәңгілік Ел» идеясын ту етіп, бойға қуат дарыған ұлы даланың өрендері көштен озық, заманынан асқақ болу керек.

Құндылықты сіңірудің ең басты факторы әрине, білім. Ұрпағымызға басымдық беретін межелердің қатарында білім әрдайым бірінші орында болуы шарт. Себебі «Құндылықтар жүйесінде білімді бәрінен биік қоятын ұлт қана табысқа жетеді»,- деген Мемлекет басшысының сөздері мәңгілік елдің жалғасы, өскелең ұрпағымыздың ертеңіне арнау болмақ екенін әрқайсымыз сезініп, сенуіміз керек. Келер ұрпақ осынау келелі істердің көшбасшысы болмақ. Білім саласында тіл үйрену арқылы әлемдік деңгейде ақыл-ойды дамыту мен санаға сан қилы ғылымды сіңіруде ұстаздар, алғыр, заманауи талапқа сай білгір, әрі шебер ұйымдастырушы бола алуы тиіс. Білікті емес білімді жығар заманда басты межеміз-мықты біліммен саналы тәрбие болуы тиіс. Сондықтан ұстаздар қауымын елдің өркендеуіне үлес қосар саналы да ақылды, білгір де білімді шәкірт тәрбиелеуге шақырамын. Жас ұрпақ жаңғырудың жаңа, айшықты жолын таңдап, ата- баба аңсаған тәуелсіз елде жарқын болашаққа нық сеніммен аяқ басқаны жөн. Күн сайын қыруар өзгеріс болып жатқан заманда алар асу биік болғай!

1. <https://bilim-all.kz/jospar/975-ZHeke-tulgaga-qalyptastyruda-ulttyq-tarbie-negizderi>
2. <http://tarmpu.kz/index.php?option=com_content&view=article&id=2771:2020-01-22-10-48-48&catid=34:2011-01-10-20-47-55&Itemid=1&lang=kz>
3. Білім технологиялары №2, 2018